rlitschk/wikidir huggingface dataset:
(George) Peter Lanyon (* 8. Februar 1918 in St Ives (Cornwall); † 31. August 1964 in Taunton) weer en britisch Maler. He weer en wichtigen Vertreder vun de britisch Afstrakte Kunst in dat 20. Johrhunnert. Peter Lanyon is in St Ives upwussen. Nah de School kreeg he Tekenünnerricht vun Borlase Smart. Van 1937 an hett he de Penzance School of Art, later noch de Euston Road School besöcht. He weer en Schöler vun Ben Nicholson un Naum Gabo. Peter Lanyon weer Liddmaat vun de britisch Malergrupp St Ives Group, to de ünner annern Roger Hilton, Terry Frost, Patrick Heron, William Scott un Bryan Wynter hörrn deen. 1959 weer Lanyon Deelnehmer vun de documenta 2 in Kassel in de Afdeelen Maleree. To sien künstlerisch Repertoire hörrt neben de Afstrakte Maleree ok lütt Plastiken, Keramiken un Collagen. Utstellungskatalog to de documenta II (1959) in Kassel: II.documenta’59. Kunst nach 1945. Katalog: Band 1: Malerei; Band 2: Skulptur; Band 3: Druckgrafik; Textband. Kassel/Köln 1959 Bispelen vun sien Arbeiten Tate Gallery Materialien vun un över Peter Lanyon in dat documenta-Archiv DNB-Katalog Personennaamdatei
The Moon and the Nightspirit is en Musikduo ut Ungarn, dat in’t Johr 2003 vun Ágnes Tóth un Mihály Szabó grünnt worrn is. Se speelt Middelöller- un Pagan-Folk. In jemehr Leder geiht dat veel üm heidnische Märken un Schamanismus. Op jemehr eerst Album, dat se ünner den Titel Of Dreams Forgotten and Fables Untold rutbröcht hebbt, weern de Texten vun de Leder noch to’n gröttsten Deel in Engelsche Spraak. Se weern tomeist melanchoolsch, so dat de Musik vele mit de vun Ataraxia un Chandeen vergleken weer. Dat tweete Album Regõ Rejtem is 2007 rutkamen un weer vullstännig in ungaarsche Spraak sungen. Op de Tour to dat Album weer dat Duo in grote Deelen vun Europa ünnerwegens un hebbt ünner annern op Festivals as dat Wave-Gotik-Treffen in Düütschland oder de Castle Party in Polen speelt. Jemehr drütt Album keem 2009 ünner den Titel Ősforrás op’n Markt un barg en afwesseln Wark, dat sik vör allen üm de „ollen Wiesen“, Naturmystizismus un Magie dreiht. Vun de Kritikers is de Grupp hooch acht worrn. Jemehr Stil weer as ’n beten orientaalsch beschreven man togliek ok as ’n Mischen ut Middelöllermusik un ungaarsche Folkleder. Dat Singen vun Ágnes Tóth weer dorgegen vergleken mit Elisabeth
Olga Alexandrowna Fatkulina (russisch О́льга Алекса́ндровна Фатку́лина; * 23. Januar 1990 in Tscheljabinsk) is en russisch Iesflinklöperin. An’ leevsten löpt se de Sprintstrecken. Fatkulina reck 2009 ehr eersten internatschonalen Erfolge. Bi de Junioren-WM in Zakopane wunn se Gold över 500 Meter un Bronze över 1000 un 1500 Meter. Een Johr later hett se an de Olympisch Spelen in Vancouver deelnommen. Över 500 un 1000 Meter keem se dorbi jeweils up den 20. Platz. Bi de Eenzelstrecken-WM 2013 in Sotschi wunn se överraschen de Goldmedaille över 1000 Meter vör Ireen Wüst un Brittany Bowe. Över 500-Meter-Strecke kunn se sück todem de Bronzemedaille sekern un verwies mit ganz wenig Vörsprung Jenny Wolf up den undankboren 4. Platz. Fatkulina leevt un traineert in Tscheljabinsk. Statistiken bi Speedskatingnews Fotos vun Olga Fatkulina bi DESGphoto Olga Fatkulina auf Russian Skating Union (russ.)
Joachim „Blacky“ Fuchsberger (* 11. März 1927 in Stuttgart; † 11. September 2014 in Grünwald) weer en düütschen Schauspeler, Talkmaster un Entertainer. Blangen de düütschen harr he ok de austraalsche Staatsbörgerschop. Fuchsberger weer de Söhn vun en Schriftsetter, de Linotype-Vertreder vun de Mergenthaler Settmaschienenfabrik in Berlin weer. Tosamen mit twee jüngerer Bröder is Joachim Fuchsberger in Heidelbarg un Düsseldörp opwassen un is as Kind in de Hitlerjöögd wesen. As de Krieg utbroken is weer he twölf Johren oolt, is aver noch wiel de Schooltiet to’n Rieksarbeitsdeenst rantogen worrn un hett nie en Schoolafsluss maakt. Gegen Enn vun’n Krieg kreeg he an de Springerschool in Wittstock/Dosse en Uttbilln to’n Fallschirmjäger (Wehrmacht)|Fallschirmjäger]]. Mit sössteihn Johren is he wegen sien Insichten in den Judo-Sport (Fuchsberger hett den eersten Dan) al na’n half Johr to’n Utbiller för’n Nahkamp maakt worrn. He weer an de Oostfront inseet, keem in Stralsund in’t Lazarett un weer deen toeerst in russ’sche Kriegsfangenschop, dorna in US-amerikaansche un toletzt in britische. Ut disse Tiet hett he ok sien Ökelnaam „Blacky“. In’n Insatz harr he den Naam „Jackie“, wat en Fründin, de Franzöösch snacken de, ut Versehen Blacky utspraken hett. In en Interview vun 2007 segg he, dat he unafhangig vun
Fuchsberger is de Familiennaam von Franz Fuchsberger (1910–1992), öösterrieksch Footballspeler, Joachim Fuchsberger (1927–2014), düütsch Schauspeler un Moderater, Konrad Fuchsberger (* 1935), düütsch Komponist un Textdichter, Ortolph Fuchsberger (üm 1490–na 1541), düütsch Jurist, Sebastian Fuchsberger (* 1971), öösterrieksch Basunist un Singer (Tenor), Thomas Fuchsberger (1957–2010), düütsch Musiker, Komponist un Fotograaf, Verena Fuchsberger-Staufer (* 1983), öösterrieksche Soziaalwetenschopperin un Informatikerin. Fuchsberger betekent en Broeree in Fuchsberg, Bayern. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Alcalá de Henares is en Stadt in de Comunidad de Madrid in Spanien. In de Römertied hett se Complutum heten. In de Stadt liggt de histoorsche Universität Alcalá. Dat is een vun de öllsten Universitäten in Europa. In dat Johr 1836 is se na Madrid hen leggt wurrn. 1977 is en nee Universität in de Stadt unner den Naam Universidad de Alcalá grünnt wurrn. Se sitt to'n Deel in de Hüser vun de histoorsche Universität. De Ooldstadt vun Alcalá un de histoorsche Universität sünd 1998 upnahmen wurrn in de List vun dat UNESCO-Weltkulturarv. De Naam vun de Stadt kummt ut de Araabsche Spraak (al-Kala heet „de Festung/de Borg“) un vun den Henares-Stroom, de dör de Stadt dör fleten deit. Hüdigendags (1. Nov. 2011) leevt dor bi 205.505 Inwahners. In de Stadt sitt de röömsch-kathoolsche Bischop vun dat Bisdom Alcalá de Henares. De Inwahners vun de Stadt nömmt sik sülms Complutenses oder Alcalaínos. In Alcalá is wohrschienlich de spaansche Natschonaldichter Miguel de Cervantes boren wurrn, de den Don Quijote schreven hett. Over siene Dope gifft dat hier tominnst Unnerlagen. Ok de latere Kaiser vun dat Hillige Röömsche Riek, Ferdinand I. is hier boren. Alcalá de Henares. Mehr Biller, Videos oder Audiodateien
Sagebrush Trail is de Titel vun en US-amerikaanschen Western ut dat Johr 1933, in den John Wayne de Hööftrull speelt hett. De Film is an verschedene Öörd in Kalifornien dreiht worrn un weer an’n 15. Dezember 1933 in de USA to’n eersten mol wiest. John Brant is unschullig wegen Moord veroordeelt worrn un neiht ut dat Gefängnis ut. He will nu versöken, op egen Fuust den wohren Möörder, Joseph Conlon, to finnen. Op sien Flucht dröpt he op den Rover Bob Jones, de em unvermodens hülpen deit. Dör em kriggt Brant Togang to de Bande vun Ed Walsh, de sik in en ool, verlaten Bargwark versteken doot. Walsh troet den Ne’en aver nich recht över’n Weg. Dorüm schall Jones mit em en Safe utplünnern. Brant kann aver vörher Bescheed geven, ahn dat een wat dorvun marken deit. So kann de Sheriff op jem luern un den Roov hinnern. Brant warrt dorbi aver anschaten. Een Maand later is Brant wedder bi Gesundheit un hett sik intwüschen in de söte Sally Blake verkeken. As he över Jones vun en plaanten Överfall op de Postkutsch höört, sütt he to, dat he sülvst noch vör de Bande de Kutsch utroven deit. Dat Geld versteekt
Ursula Happe (borene Krey; * 20. Oktober 1926 in Danzig; † 26. März 2021 in Düörpm) weer en ehmalige düütsch Swemmerin. Hör gröttste Spood weer de Gewinn vun de Goldmedaille över 200 m Borst bi de Olympisch Sömmerspelen 1956 in Melbourne; buterdem hull se de Weltrekord över disse Distanz. Twee Johr vörher harr se all bit de Europameesterschapen 1954 Gold över 200 m Borst un Bronze över 100 m Schmetterling wunnen. Dorto keemen noch 18 Düütsch Meestertitel in verscheeden Disziplinen. In de Johren 1954 un 1956 wwurr se in Düütschland to de Sportlerin vun dat Johr wählt. 1977 wurr se in de International Swimming Hall of Fame upnommen. Ursula Happe is de Moder vun den ehmalgen Handballnatschonalspeler Thomas Happe. Sportlerin vun dat Johr 1954 un 1956 Sülvern Lorbeerblatt 1954 un 1956 Ehrenring vun de Stadt Düörpm 1956 Georg von Opel-Pries 1997 Ehrennadel vun den Düütschen Swemmverband Verdeenstorden vun dat Land Nordrhien-Westfalen 1996 Ehrennadel vun de Stadt Düörpm 2011 Ursula Happe in de International Swimming Hall of Fame (engelsch (mit Bild) Petra Nachtigaeller: Der deutsche Sport trauert um die Dortmunderin und Olympiasiegerin Ursula Happe. Halterner Zeitung, 31. März 2021, afropen an’n 31. März 2021. Traueranzeige Ursula Happe. Afropen an’n 3. April
De Oscars 1946 sünd an’n 7. März 1946 in Grauman’s Chinese Theatre in Los Angeles vergeven worrn. Dat weern de 18. Oscar-Vergaav, bi de de Filmen ut dat Vörjohr – also vun 1945 – ehrt worrn sünd. Disse Vergaav weer vun Bob Hope un James Stewart modereert. De spoodriekste Film dat Johr weer The Lost Weekend (dt.: Das verlorene Wochenende), de in veer Kategorien wunnen hett. An’n fakensten, neemlich acht mol, nomineert weer de Film The Bells of St. Mary’s (dt.: Die Glocken von St. Marien). Charles Brackett för The Lost Weekend (dt.: Das verlorene Wochenende) Joe Pasternak för Anchors Aweigh (dt.: Urlaub in Hollywood) Leo McCarey för The Bells of St. Mary’s (dt.: Die Glocken von St. Marien) Jerry Wald un Jack L. Warner för Mildred Pierce (dt.: Solange ein Herz schlägt) David O. Selznick för Spellbound (dt.: Ich kämpfe um Dich) Billy Wilder för The Lost Weekend (dt.: Das verlorene Wochenende) Leo McCarey för The Bells of St. Mary’s (dt.: Die Glocken von St. Marien) Clarence Brown för National Velvet (dt.: Kleines Mädchen, großes Herz) Jean Renoir för The Southerner (dt.: Der Mann aus dem Süden) Alfred Hitchcock för Spellbound (dt.: Ich kämpfe um Dich) Ray Milland för
Eddie Macken (* 20. Oktober 1949 in Granard, County Longford) is en irisch Springrieder, de besünners in de tweet Hälft vun de 1970er Johren to de weltwiet spoodriekst Springrieder tellen dee. He leevt in Vancouver, Kanada. Tosommen mit Paul Darragh, Con Power un James Kernan wunn Macken 1979 de fievte Aga Khan Trophy. Dorneben wunn he in dat Johr to’n veerten in Reeg de Britisch Meesterschapen in’t Springrieden in Hickstead un de Bronzemedaille mit de irischen Mannschap bi de Europameesterschapen. He hett an de Olympisch Spelen 1992 un 1996 as Athlet un 2004 as Trainer vun de irisch Springriederrequipe deelnommen. Macken start överwegend in de USA un in Kanada bi Rietturnieren. 2008 nehm he as Deel vun de irisch Mannschap an de Natschonenpriesen in Hickstead un Dublin deel. Eddie Macken. Mehr Biller, Videos oder Audiodateien to’t Thema gifft dat bi Wikimedia Commons. Artikel "Eddie Macken wieder im Sattel – mit Pferd aus Schleswig-Holstein" FEI-Erfolgsdatenbank: Eddie Macken
Sylvia Bruns (* 8. April 1969 in Hannober) is en düütsch Politikerin (FDP) un Afordnete vun den Neddersasschen Landdag. Nah dat Abitur 1988 hett se en Magisterstudium vun de Politikwetenschapen, Volkswertschapslehr un apenlich Recht in Bruunswiek maakt. Van 2005 bit to hör Wahl in den Landdag 2013 weer se Geschäftsführerin vun de Rudolf von Bennigsen-Stiftung un Regionalbüroleiterin vun de Friedrich-Naumann-Stiftung für die Freiheit Niedersachsen-Bremen. Bruns is siet 1997 Liddmaat vun de FDP un to Tiet Vörsitterin vun den FDP-Stadtberiek Süd-Ost un Liddmaat in’ Vörstand vun de FDP Region Hannober. Siet 2011 is se Liddmaat vun de Raat vun de Landshööftstadt Hannober un stellvertreden Vörsitterin vun de FDP-Stadtraatsfraktschoon. Raatsinformatschoon vun de Stadt Hannober FDP Ratsfraktion Sylvia Bruns. Mehr Biller, Videos oder Audiodateien to’t Thema gifft dat bi Wikimedia Commons. Eegen Websteed Landdagsbiografie DNB-Katalog
Cirroc Lofton (* 7. August 1978 in Los Angeles, Kalifornien) is en US-amerikaanschen Filmschauspeler. Cirroc Lofton is en Neffe vun den Baseball-Star Kenny Lofton. Sien eerste lütte Filmrull speel he 1992 in de Kummedie Beethoven. Een Johr later hett he bi en Casting för de Star-Trek-Reeg Deep Space Nine deelnahmen un kreeg dor de Rull vun Jake Sisko, den Söhn vun den Kummandaten op de Statschoon. Disse Rull speel he bit to’n Enn vun de Feernsehreeg in’t Johr 1999 un is dormit internatschonal bekannt worrn. Parallel dorto un ok dorna harr he Gastrullen in verschedene annere Feernsehregen. Sien egen Vertellen na stammt de Vörnaam Cirroc ut de Amhaarschen Spraak un bedüüt so veel as „de Wiese“. In 2005 is en Musikalbum mit den Titel Divine Intervention rutkamen, an dat Lofton as Rapper mitarbeit hett. Lofton hett opstunns (Stand: April 2013) noch keen Filmpriesen wunnen, weer aver för sien Rull in Star Trek: Deep Space Nine tweemol nomineert: 1996 för den Young Artist Award un 1997 för den YoungStar Award. Cirroc Lofton in de Internet Movie Database (engelsch)
De Flagg vun Thailand (thailändsch Schrift: ธงชาติ ไทย, utspraken: tʰɔŋ châːt-tʰaj), ok Thong-Thrai-Rong nömmt (Thai:ธงไตรรงค์}}; Trairanga, Trikolore), wurr an’ 28. September 1917 vun König Vajiravudh (Rama VI.) inführt. De Natschonalflagg wiest fief waagrecht Striepen in root-witt-blau-witt-root, wobi dat blau Middelfeld düppelt so breet is as de anner veer Striepen. De Striepen sünd negenmal so lang, as en vun de smal Striepen breet is. Root steiht för de Natschoon, Witt för de Religion un Blau för de Monarkie. De Flagg ähnelt in Upbau un Farvutwahl de Flagg vun Costa Rica, de ölven Johr vör de Flagg vun Thailand annommen wurr. De maatgeven Ünnerscheed is der Verdeelen vun de root un blau Striepen, de bi Costa Rica ümgekehrt to de thailändsch Flagg is. Todem hebbt beid Flaggen en ünnerscheedlich Siedenverhältnis. De eerst Flagg vun Siam, de blots ut en root Flach bestunn, wurr ünner König Narai (1656–1688) inführt. Marineflaggen weern later mit verscheedenoordig Symbolen up root Grund in Gebruuk, so to’n Bispeel en witt Chakra (dat Wappen vun den Gott Vishnu, dat ok dat Symbol vun dat Huus Chakri dorstellen dee) oder en Witt Elefant inmidden vun dat Chakra. De eerste offiziell Flagg wurr 1855 dör König Mongkut (Rama IV.) inführt un
Dunkhase is de Familiennaam von Heinz Dunkhase (1928–1987), düütschen Speelbaas, Hinnerk Dunkhase (1857–1905), düütschen Buur un Klootscheter. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Annette Faße (borene Ehlen; * 6. September 1947 in Imßen) is en düütsche Politikerin von de SPD. Faße is 1947 in Imßen boren un weer na de Middlere Reife op de Fackschool för Optreckers, de se as staatlich prüüfte Optreckersche afslaten hett. Se weer denn Baasfroo von en Kinnergoorn un hett later an en School för körperbehinnerte Kinner arbeidt. Ans hett se ok sülvstännig in de Erwachsenenbildung arbeidt. Annette Faße is verheiraadt un hett twee Söhns. Faße is 1972 in de SPD ringahn un weer lange Johren Vörsittersche von’n SPD-Ünnerbezirk Cuxhoben. An’n 4. September 2010 is se Viezvörsittersche von’n Landsparteiraad von de SPD Neddersassen worrn. Faße weer dat eerste Maal von 1987 bet 1990 in’n Düütschen Bundsdag un en tweet Maal von 1994 bet 2009. Von 1998 bet 2002 weer se Viez-Sprekerin von de Arbeidsgrupp Verkehr, Bo- un Wahnungswesen von de SPD-Frakschoon un von 1998 bet 2005 ok von de Arbeidsgrupp Tourismus. Von 2002 bet 2005 weer se Viez-Vörsittersche von’n Utschuss för Verkehr, Bo- un Wahnungswesen. Von Januar 2005 bet 2009 weer se denn Sprekerin von de Arbeidsgrupp Tourismus von de SPD-Frakschoon. Faße is 1987 över de Landslist Neddersassen un von 1994 af an jümmer as direkt wählten Afornten von’n
Kristine Sutherland (* 17. April 1955 in Boise, Idaho, as Kristine Young) is en US-amerikaansch Schauspelerin. Siet 1985 is se mit den Schauspeler John Pankow verheiraadt un hett en Dochter (Eleanore). Bekannt wurr se dör hör Rull as Joyce Summers in de Feernsehreeg Buffy – Im Bann der Dämonen. 1989 speel se in den Film Honey, I Shrunk the Kids mit. Sutherland hett de Highschool in Lexington, Kentucky besöcht un hett dor an dat Tates Creek Drama program deelnahmen. Se is nich verwandt mit de Schauspelers Donald Sutherland un Kiefer Sutherland. Kristine Sutherland in de Internet Movie Database (engelsch)
Jacques Lucien Monod (* 9. Februar 1910 in Paris; † 31. Mai 1976 in Cannes) weer en franzöösch Biochemiker. Monod weer de Söhn vun en franzööschen Maler vun hugenottisch Afstammen, Lucien Hector Monod un de sien amerikaansch Ehefru ut Milwaukee. 1917 leet sück de Familie in Süüdfrankriek daal. Dor Monod dat Gymnasium in Cannes besöcht un gung 1928 mit 18 Jahren nah Paris torüch. Wiels sien Studium weern George Teissier, André Lwoff, Boris Ephrussi un Louis Rapkine sien Lehrer. 1931 hett Monod sien Studium afslooten un gung för eenig Tiet an dat Californian Institute of Technology (later Caltech). Mit en Stipendium vun de Rockefeller-Stiftung kunn Monod sien Upenholt in Kalifornien wat verlängern. 1938 weer he weer in Paris un hett de Archäologin un Orientalistin Odette Bruhl heiraadt. Mit hör harr he twee Söhns Olivier Monod un Philippe Monod. 1949 hett he de Monod-Kinetik entwickelt, en mathematisch Modell to dat Vörherseggen vun dat Wasdom vun Zellen in Afhängigkeit vun de Konzentratschoon vun bestimmt Substrate. 1959 nehm Monod en Roop an de Sorbonne an, un 1967 wessel he an dat Collège de France. Vun der Rockefeller University in New York kreeg Monod 1970 den Ehrendoktertitel. 1971 wurr he to'n Direkter vun dat
Enak Ferlemann (* 12. Juli 1963 in Rauenfeelde) is en düütschen Politiker von de CDU. Ferlemann is 1963 in Rauenfeelde boren. Na dat Abitur 1982 an dat Lichtenberg-Gymnasium Cuxhoben hett he en Lehr as Bankkoopmann un denn bet 1984 sien Wehrdeenst maakt. 1985 hett he en Studium von de Rechtswetenschop, Politologie un Philosophie anfungen. Siet 1995 is Ferlemann geschäftsführend Sellschopper bi de Dr. Mingramm Immobilien, Handel, Unternehmensberatung GmbH in Cuxhoben. Ferlemann is verheiraadt un hett twee Kinner. Ferlemann is 1976 as Schöler in de Junge Union ringahn un 1979 denn in de CDU. He is siet März 1995 as Nafolger von Wolfgang von Geldern Vörsitter von’n CDU-Kreisverband Cuxhoben un siet 1999 Vörsitter von’n CDU-Bezirksverband Elv-Werser (vördem Bezirksverband Stood). He is ok in’n Vörstand von de CDU in Neddersassen. Ferlemann is 1986 in’n Raad von de Stadt Cuxhoben rinkamen un 1991 in’n Kreisdag von’n Landkreis Cuxhoben. 2002 is he in’n Bundsdag wählt worrn un weer von 2005 bet Oktober 2009 Vörsitter von de Landsgrupp Neddersassen in de CDU/CSU-Bundsdagsfrakschoon. Ferlemann is 2002 un 2005 över de Landslist Neddersassen in’n Bundsdag wählt worrn. Bi de Bundsdagswahl 2009 weer he direkt wählt Kannedaat in’n Wahlkreis Cuxhoben – Stood II. Ferlemann is siet Oktober 2009
François Jacob (* 17. Juni 1920 in Nancy, Frankriek; † 19. April 2013 in Paris) weer en franzöösch Mediziner, Physioloog un Genetiker, de mit Jacques Monod dat Operon-Modell entwickelt un den Begreep Operon präägt hett. Dit Modell, ok Jacob-Monod-Modell nömmt, beschrifft den Upbau vun prokaryotischer Gene un verkloort, wu deren Aktivität reguleert wurrd (Genregulatschoon). 1965 kreeg Jacob dorför gemeensam mit Monod un André Lwoff den Medizin-Nobelpries. François Jacob wurr as eenzig Söhn vun Simon Jacob un Thérèse Franck an' 17. Juni 1920 in Nancy boren. Nah sien Schooltiet an dat Lycée Carnot in Paris nehm he mit de Afsicht, Chirurg to wurrn, en Studium an de Pariser medizinischen Fakultät up. Wiels den Tweeten Weltkrieg muss he sien Studium ünnerbreken. Wiels sien tweet Studienjohr in' Juni 1940 hett he Frankriek verlaaten, um sück den Freen Franzööschen Strietkräften (France libre) in London antosluuten. As Sanitätsoffizier nehm he an militärisch Operatschonen in Fessan, Libyen un Tunesien deel, wo he verwund wurr. Doruphen hett man hüm to de Second Armoured Division versett, bi de he in' August 1944 in de Normandie abermals swoor verwund wurr. Söben Maand hett he in't Lazarett sien Verletzungen utheelen laaten. Ansluutend kree he dat Croix de la Libération (Krüüz
André-Michael Lwoff (* 8. Mai 1902 in Ainay-le-Château, Département Allier, Frankriek; † 30. September 1994 in Paris) weer en franzöösch Mikrobioloog un Viroloog. Lwoff hett 1962 en Taxonomie vun de Viren inführt. 1932 hett he sien Doktertitel maakt. Lwoff weer an dat Institut Pasteur beschäftigt, wo François Jacob 1950 sien Schöler wurr. 1965 kreeg he tosommen mit François Jacob und Jacques Monod den Nobelpries för Physiologie oder Medizin „för hör Opdecken up dat Rebeet vun de genetisch Kontrolle vun de Synthese vun Enzymen un Viren“. 1974 wurr Lwoff eerst Präsident vun de Federation of European Microbiological Societies. Sien Naam drocht ok dat Bakterium Acinetobacter lwoffii (Gattung Acinetobacter). Offizielle Website der Federation of European Microbiological Societies André Lwoff up de Sieden vun den Nobelpries (engelsch) DNB-Katalog
De Alternative för Düütschland is en düütsche politische Partei, de an’n 6. Februar 2013 in Berlin grünnt worrn is. Op den Grünnensparteidag op Bundseven an’n 14. April 2013 sünd Bernd Lucke, Frauke Petry un Konrad Adam as Parteisprekers un dor to'n Vorstand mit wählt worrn. Se billen dor de Parteispitz mit. Denn hett dat avers bit Juli 2015 en maandenlangen Striet um de Macht geven un tolest sünd Frauke Petry un Jörg Meuthen to Parteivorsitters mit lieke Rechten wählt wurrn. Vundeswegen hett sik de Weckruf 2015, de al vordem vun Lucke grünnt wurrn weer, afspleten. Dor is denn de Partei Allianz für Fortschritt und Aufbruch bi tostanne kamen. Lucke un annere bekannte Vertreders harrn de AfD midderwielen verlaten. Bi de Bundsdagswahl 2013 is de Partei eerstmols antreden. Bi de Europawahl 2014 hett se to'n eersten Mol overregionale Mandate wunnen. In datsülvige Johr 2014 is se introcken in de Landsparlamente vun Sassen, Brannenborg un Döringen. 2015 kemen dor noch de westdüütschen Länner Hamborg un Bremen to. Vun 2014 af an meent Politikwetenschopplers, de AfD stunn in dat Politische Spektrum rechts vun de Unionsparteien. De Wessel vun den Vorstand in'n Juli 2015 is as Ruck na Rechts un as Sieg vun den
Lilian Watson (* 17. September 1857; † 27. Mai 1918) weer en engelsch Tennisspelerin. Hör Süster weer Maud Watson, de eerste Fru, de dat Turnier in Wimbledon wunnen hett. Dat weer 1884 un dat weer dat Endspeel tüschen de beid Süsters und dat eerst Endspeel tüschen twee Süsters in dit Turnier överhoopt. 1885 överstunn se de eerst Runn vun Wimbledon nich, 1886 keem se in dat Semifinale, wo se gegen Blanche Bingley verlor. http://sportsillustrated.cnn.com/tennis/2001/us_open/news/2001/09/07/usopen_friday_ap/, Venus, Serena cruise to set up all-Williams final, CNN, 7. September 2001, afropen an’ 16. Februar 2008 http://sports.espn.go.com/sports/tennis/usopen08/news/story?id=3565745, Williams sisters get set for quarterfinal matchup, Associated Press|, ESPN van 2. September 2008, afropen 15. September 2010 John Barrett, Wimbledon : The Official History of the Championships, 2001, bi CollinsWillow, London, ISBN=0007117078|, Sieden 30 un 247